આપણે પોતાને દુનિયાના સમજુ માણસો કહીએ છીએ. આપણા વિજ્ઞાનીઓ અને ઇસરોની સિદ્ધીની દુનિયામાં નોંધ લેવાઈ રહી છે. આપણા હોંશિયાર યુવાનોની માંગ દુનિયામાં વધી રહી છે ત્યારે આવા પ્રકારના સંદેશ પર આપણે વિશ્વાસ કરી લઈએ એ કેટલું યોગ્ય? આવા સંદેશા વાંચીને ક્યાં જાય છે આપણી સમજદારી? આપણને કોઇ આવો સંદેશો મોકલે એટલે આપણે સમજયા વિના આપણા પરિચિત અને કુંટુંબીજનોને રીતસર આ ઘાતક કોલથી બાચાવવાના અભિયાનમાં જોડાઇ જઈએ છીએ અને ફટાફત આ સંદેશને શેર કરી દઈએ છીએ.